Omul de afaceri nu intentioneaza sa le lase toate bunurile copiilor sai, ci vrea sa doneze o mare parte din avere "Treaba e foarte simpla. Daca o sa am mai mult decat trebuie, in niciun caz nu o sa las totul urmasilor! Sunt la scoli bune, au facut meserii, isi castiga banii. Da, sa traiasca mai bine decat mine. Dar de aici pana la a lasa totul copiilor...", a spus Ion Tiriac, vineri, la Smart FM.Intrebat daca le va lasa averea romanilor, Tiriac a spus, cu parere de rau, ca nu poate acest lucru, intrucat in tara noastra "e foarte greu". In schimb, Tiriac a mentionat ca se gandeste sa ajute tarile sarace din Africa."Incerc sa dau deja inapoi, dar e foarte greu in Romania. O sa dau in alta parte. In Africa sunt atatia care au nevoie... Eu nu vorbesc de caritate, ci de dat inapoi!", a completat Tiriac.Ion Tiriac are o avere estimata la 1,5 miliarde de euro potrivit revistelor de specialitate.Fata de anul precedent, averea lui Tiriac a crescut cu 300 de milioane de euro.C.S.